Transpordiamet

info@transpordiamet.ee

**AS-i EG Ehitus arvamus**

31.01.2023

AS-ile EG Ehitus („EGE“), registrikood 11097051, kuulub Tartu maakonnas asuv Kassisilma tn 15 kinnisasi (katastriüksuse tunnus 28301:001:1628, registriosa nr 21779550, 50% tootmismaa ja 50% ärimaa sihtotstarve). Transpordiameti 01.12.2022 kirjaga nr 8-1/21-002/27230-1 „Tartu-Nõo lõigu ümberehitamise projekteerimistingimuste menetlusse kaasamine“ esitati EGE-le kui puudatud kinnisasja omanikule teadmiseks ja soovi korral arvamuse avaldamiseks riigitee 3 Jõhvi–Tartu–Valga km 138,4-152 asuva Tartu–Nõo lõigu projekteerimistingimuste eelnõu. Arvamused ja ettepanekud tuleb esitada hiljemalt 02.02.2023. Käesolevaga esitab EGE oma arvamuse ja ettepanekud.

Eelnõu kohaselt on EGE omandis olevale Kassisilma tn 15 kinnistule planeeritud osaliselt liiklussõlm. EGE ei nõustu liiklussõlme planeerimisega Kassisilma tn 15 kinnistule, kuna on valminud Kassisilma tn 15 lao- ja ärihoone ehitusprojekt, mille alusel on käimas ehitusloa menetlus (ehitusloa taotlus nr 2211271/25338). EGE üheks põhitegevusalaks on vee-, kanalisatsiooni-, sooja- ja gaasitorustike ehitus, mille tarbeks lao- ja ärihoone ehitataksegi. Eskiisjoonisel näidatud liiklussõlme jaoks vajalikule äralõikele on EGE kavandanud ajutise montaaži varjualuse ala (lisatud Kassisilma tn 15 ehitusprojekti väljavõte. \*dwg). Tegemist on alaga, mis on EGE-le vajalik edaspidise äritegevuse raames torustike ja seadmete montaažitööde teostamiseks. Ilma selle alata ei ole võimalik EGE-l teostada vajalikke torustike ja seadmete montaažitöid ning mõjutaks oluliselt EGE äritegevust.

EGE teeb ettepaneku nihutada planeeritud liiklussõlme Klaose kinnistu (katastriüksuse tunnus 94901:005:0546, registriosa nr 514004, 100% maatulundusmaa) suunas. Äralõike tegemine Klaose kinnistult on nagunii vajalik ning liiklussõlme nihutamine Klaose kinnistu suunas oleks EGE hinnangul mõistlikum ja vähemkoormavam lahendus arvestades kinnistute suurusi ning sihtotstarbeid.

Lugupidamisega

(allkirjastatud digitaalselt) (allkirjastatud digitaalselt)

Martin Viilep Leo Rahu

Juhatuse liige Juhatuse liige

Teadmiseks: Tiit Vunk (tiit.vunk@transpordiamet.ee)